《赠住庵僧》
明代·雪梅

垂帘清昼篆烟霞，满地苍苔衬落花。习寂不须天送供，图閒懒为客煎茶。

寒炉煨芋留残火，怪衲连云缀断麻。兀坐不知天早晚，月移松影上窗纱。

作者简介：明僧。吴人。嘉靖中游金陵，不拘戒律，日饮茗，间或食酒肉。专修净土宗。每见法师讲经，便笑曰：“乱说。”偶出一语驳难，闻者汗下无以应。工诗文，自序其诗，每以寒山、拾得自况。